rejauldu/bengali-wikipedia huggingface dataset:
নিকলী ইউনিয়ন বাংলদেশের ঢাকা বিভাগের কিশোরগঞ্জ জেলার নিকলী উপজেলার একটি ইউনিয়ন।   অবস্থান ও সীমানা    ইতিহাস ইউনিয়নের সংক্ষিপ্ত ইতিহাস-Brief History of the Union:  চির অবহেলিত ভাটি এলাকার প্রধান জনপদ নিকলী । মোগল আমলের সায়র জলকর পরগণার অংশ ছিল এই এলাকা । পরবর্তীতে ব্রিটিশ যুগে এই পরগণার নামকরণ হয় 'তপে নিকলী'  সুপ্রাচীন এই জনপদে নিকলী উপজেলার প্রায় মধ্যস্থলে নিকলী ইউনিয়ন । ইউনিয়নের মোট আয়তন ২৭.৪২ বর্গকিলোমিটার ও লোকসংখ্যা সর্বশেষ প্রাপ্ত তথ্য অনুযায়ী ৩১৮৪৩ জন। প্রায় ৪০০ বছর পুরাতন নিকলীর রয়েছে গৌরবময় ইতিহাস। লাল গোস্বামীর আখড়া, চন্দ্রনাথ গোস্বামীর আখড়া, আদরীনাথ গোস্বামীর সাধন পাঠ, হাজী সাহেবের দরগা প্রভৃতি ঐতিহ্যবাহী স্থাপনা । নিকলীতে রয়েছে শতাব্দীর প্রাচীন ভূবেনশ্বরী কালীবাড়ী যেখানে প্রতি অগ্রহায়ণ সংক্রান্তি উপলক্ষ্যে গ্রাম্যমেলা হয় এবং অষ্টমী তিথীতে হয় অষ্টমীস্নান ।  ব্রিটিশ যুগে গৌরবময় পাটের ব্যবসা কেন্দ্র ছিল নিকলীতে। আদমজী-বাওয়ালী-বিড়লা-টাটা-রেলী ব্রাদার্স প্রভৃতি জগৎবিখ্যাত পাটক্রয় কোম্পানীর ক্রয়কেন্দ্র ছিল এই ইউনিয়নে। এর মধ্যে বিড়লা কোম্পানীর প্রদান অফিস ছিল এই নিকলীতে। নিকলী তথা ভাটি এলাকার সুপ্রাচীন শিক্ষা প্রতিষ্ঠান নিকলী গোরাচাঁদ উচ্চ বিদ্যালয়টি নিকলী ইউনিয়নে অবস্থিত। শিক্ষার আলোয় এই জনপদকে আলোকিত করতে শিক্ষাবিস্তারে মহানব্রত নিয়ে কাজ করে অবস্মরণীয় হয়ে আছেন প্রাক্তন প্রধান শিক্ষক আব্দুল হামিদ। উল্লেখ্য বর্তমান রাষ্ট্রপতি এ্যাড. আব্দুল হামিদ প্রতিষ্ঠান নিকলী গোরাচাঁদ উচ্চ বিদ্যালয়ের প্রাক্তন ছাত্র ছিলেন। মুক্তিযোদ্ধা আদর্শ কলেজ, শহীদ স্মরণিকা বালিকা উচ্চ বিদ্যালয় ও মোহরকোনা আশরাফিয়া দাখিল মাদ্রাসা এই ইউনিয়নে অবস্থিত ।  প্রাচীন জনপদ নিকলীর রয়েছে এক সুপ্রাচীন সাংস্কৃতিক ঐতিহ্য। ফুটবল খেলা, নাটক, নৌকা বাইচ, ঘাটুগান, জারী-সারী, কবিগণের এক ঐতিহ্যমন্ডিত সাংস্কৃতিক আলোড়ন সৃষ্টি হয়েছিল এই এলাকায় সাংস্কৃতিক ব্যক্তিত্ব হিসাবে বাবু রমনী প্রসাদ ঠাকুর, শ্রীপতি ঠাকুর, আছির উদ্দিন কারার, ডাঃ শৈলেশ দেবনাথ প্রমুখ অবিস্মরনীয় হয়ে আছেন মহান মুক্তিযুদ্ধে নিকলীর রয়েছে গৌরবময় ইতিহাস। শহীদ বারেক, নান্টু, হেকিম, শাহাবুদ্দিন, সুখেন্দ্র, ইকবাল, বারিক, ইন্নছ আলীর রক্তস্নাত জনপদ এই নিকলী । মহান মুক্তিযুদ্ধে এক অবিস্মরনীয় যোদ্ধা মতিউর রহমান বীরবিক্রম এর জন্মভূমি নিকলী । গোড়াউত্রা সোয়াইজনি নরসুন্দা নদীর অববাহিকায় অবস্থিত নিকলী ইউনিয়নের পূর্বদিকে বর্ষার ভাঙ্গন থেকে নিকলীকে রক্ষা করার জন্য নির্মিত বেরিবাঁধ আজ শুধু ভাঙ্গনের হাত থেকে নিকলীকে রক্ষা করেনি উপরন্ত এই বেরিবাঁধ সারাদেশে মিনি কক্সবাজার হিসেবে পরিচিতি লাভ করেছে। যোগাযোগ অবকাঠামো বির্নিমানে নিকলীর কৃতি সন্তান গণপ্রজাতন্ত্রী বাংলাদেশ সরকারের সাবেক সচিব কারার মাহমুদুল হাসানের প্রচেষ্টা ও অবদান নিকলীবাসী কৃতজ্ঞতার সাথে স্মরণ করেন ।   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:নিকলী উপজেলার ইউনিয়ন
ভার্মিনা (পিউনিক: 𐤅𐤓𐤌𐤍𐤃) ছিলেন রাজা সিফ্যাক্সের পুত্র এবং মাসেসিলিয়ান বার্বারদের রাজা, পশ্চিম নুমিডিয়ার একটি বারবার উপজাতি, উত্তর আফ্রিকার একটি প্রাচীন বার্বার রাজ্য।  দ্বিতীয় পিউনিক যুদ্ধের সময়, ভার্মিনা কার্থাজিনিয়ানদের পক্ষে ছিলেন, তবে জামার যুদ্ধে হ্যানিবলের পরাজয়ের পর তার বাহিনী কেবল তাকে সহায়তা করার জন্য এসেছিল, যার ফলে ভার্মিনার সেনাবাহিনী রোমানদের কাছে পরাজিত হয়েছিল।  ভার্মিনা এই যুদ্ধ থেকে পালিয়ে গেলেও, ২০০ খ্রিস্টপূর্বাব্দে তাকে রোমানদের সাথে শান্তির জন্য মামলা করতে বাধ্য করা হয়েছিল।    তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:খ্রিস্টপূর্ব ৩য় শতাব্দীর বার্বার ব্যক্তি বিষয়শ্রেণী:খ্রিস্টপূর্ব ২০০-এর দশকে মৃত্যু বিষয়শ্রেণী:দ্বিতীয় পিউনিক যুদ্ধের ব্যক্তি বিষয়শ্রেণী:নুমিডিয়ার রাজা
প্যাটন ১৯৭০ সালে নির্মিত একটি মার্কিন চলচ্চিত্র। দ্বিতীয় বিশ্বযুদ্ধে মার্কিন সামরিক বাহিনীর জেনারেল জর্জ এস প্যাটন-কে ঘিরে এর কাহিনী রচিত হয়। প্যাটনের ভূমিকায় অভিনয় করেন জর্জ সি স্কট। চলচ্চিত্র ইতিহাসের সবচেয়ে সফল চরিত্র রূপায়নের অন্যতম উদাহরণ হিসেবে স্কটের অভিনয় স্বীকৃত হয়ে আছে।  ছবিটির পরিচালক ফ্রাংকলিন শ্যাফনার। প্যাটন ১৯৭০ সালে শ্রেষ্ঠ চলচ্চিত্রের জন্যে অস্কার পুরস্কার জয় করে।  তথ্যসূত্র  বহিঃসংযোগ     Opening Speech from the Movie in Text, Audio and Video from AmericanRhetoric.com  বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:দ্বিতীয় বিশ্বযুদ্ধের চলচ্চিত্র বিষয়শ্রেণী:জার্মানির পটভূমিতে চলচ্চিত্র বিষয়শ্রেণী:জেরি গোল্ডস্মিথ সুরারোপিত চলচ্চিত্র বিষয়শ্রেণী:১৯৭০-এর চলচ্চিত্র বিষয়শ্রেণী:মার্কিন জীবনীমূলক নাট্য চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:মার্কিন ঐতিহাসিক চলচ্চিত্র বিষয়শ্রেণী:মার্কিন যুদ্ধভিত্তিক নাট্য চলচ্চিত্র বিষয়শ্রেণী:১৯৪০-এর দশকের পটভূমিতে চলচ্চিত্র বিষয়শ্রেণী:সিসিলির পটভূমিতে চলচ্চিত্র বিষয়শ্রেণী:ফ্রান্সের পটভূমিতে চলচ্চিত্র বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:ফ্রান্সিস ফোর্ড কোপলার চিত্রনাট্য বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭০-এর দশকের মার্কিন চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
দোস্তোনবেক খুরশিদ ওগলি খামদামভ (, ; জন্ম: ২৪ জুলাই ১৯৯৬; দোস্তোনবেক খামদামভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং উজবেকিস্তান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।  ২০১৩ সালে, দোস্তোনবেক উজবেকিস্তান অনূর্ধ্ব-১৭ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০১৬ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ২৯ ম্যাচে ৪টি গোল করেছেন।  প্রারম্ভিক জীবন দোস্তোনবেক খুরশিদ ওগলি খামদামভ ১৯৯৬ সালের ২৪শে জুলাই তারিখে উজবেকিস্তানের বেকাবাদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দোস্তোনবেক উজবেকিস্তান অনূর্ধ্ব-১৭, উজবেকিস্তান অনূর্ধ্ব-১৯, উজবেকিস্তান অনূর্ধ্ব-২০, উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। উজবেকিস্তানের বয়সভিত্তিক দলের হয়ে তিনি প্রায় ৩ বছরে ২৫ ম্যাচে অংশগ্রহণ করে ৮টি গোল করেছেন।  ২০১৬ সালের ৭ই জুন তারিখে, ১৯ বছর, ১০ মাস ও ১৪ দিন বয়সে, উভয় পায়ে ফুটবল খেলায় পারদর্শী দোস্তোনবেক কানাডার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে উজবেকিস্তানের হয়ে অভিষেক করেছেন। উক্ত ম্যাচের ৬৯তম মিনিটে আক্রমণভাগের খেলোয়াড় আলেক্সান্দার গেইনরিখের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি কানাডা ২–১ গোলের ব্যবধানে জয়লাভ করেছিল। উজবেকিস্তানের হয়ে অভিষেকের বছরে দোস্তোনবেক সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল উজবেকিস্তান  ২০১৬  ২  ০ ২০১৭  ১  ০ ২০১৮  ৪  ০ ২০১৯  ১৩  ১ ২০২০  ৩  ১ ২০২১  ৬  ২ সর্বমোট  ২৯  ৪  তথ্যসূত্র  বহিঃসংযোগ               বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ক্লাব আনঝি মাখাচকালার খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:রাশিয়ায় প্রবাসী ফুটবলার বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:ইউএই প্রো লিগের খেলোয়াড় বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:কাতার স্টার্স লিগের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:আল সাইলিয়াহ স্পোর্টস ক্লাবের খেলোয়াড় বিষয়শ্রেণী:আল নাসর স্পোর্টস ক্লাবের (দুবাই) খেলোয়াড় বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:উজবেকিস্তানের আন্তর্জাতিক ফুটবলার বিষয়শ্রেণী:পাখতাকোর ফুটবল ক্লাবের খেলোয়াড়
ইব্রু ইয়াসার (; জন্ম ৮ আগস্ট ১৯৭৭)  একজন তুর্কি পপ সঙ্গীত গায়ক।   সঙ্গীত  ইয়াসার কুর্দি বংশোদ্ভূত। Ben zaten Kürt kökenliyim.  তিনি আইটিইউ তুর্কি মিউজিক স্টেট কনজারভেটরি থেকে স্নাতক পাশ করেছেন।  ইয়াসার ১৭ বছর বয়সে তিনি ১৯৯৫ সালে তার প্রথম অ্যালবাম বু সাহিলদে (এই সৈকতে) প্রকাশ করেছিলেন। সে বছর, তিনি তুর্কি ম্যাগাজিন জার্নালিস্ট অ্যাসোসিয়েশনের বর্ষসেরা গায়িকার পুরস্কার জিতেছিলেন।   সূত্র    বহিঃসংযোগ    দাপ্তরিক ওয়েবসাইট  ফ্যান সাইট  বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:তুর্কি লোক-পপ সঙ্গীতশিল্পী বিষয়শ্রেণী:২১শ শতাব্দীর তুর্কি গায়িকা
ড্রাগন ম্যান হলো জাপানের টোকিও শহরের শিনজুকুতে অবস্থিত একটি গে পানশালা।   বর্ণনা এবং সমাদর  ২০০৯ সালে, লোগো টিভির নিউনাউনেক্সট-এর জন পলি, ড্রাগন ম্যানকে এভাবে বর্ণনা করেছিলেন "টোকিওর সবচেয়ে বন্ধুত্বপূর্ণ সমকামী স্থানগুলির মধ্যে একটি, যেখানে আপনি আড্ডাবাজ অস্ট্রেলীয়, আমেরিকান, ব্রিটিশ এবং জার্মানদের সাথে দেখা করতে পারেন, সেইসাথে দেখা করতে পারেন স্থানীয় জাপানিদের সাথেও, যারা সমকামী পর্যটকদের আগ্রহের সাথে স্বাগত জানায়।" তিনি লিখেছেন, "এখানকার কর্মীরা মজার এবং আকর্ষণীয়, এবং পরিবেশ স্বাচ্ছন্দ্যময়, কৌতুকপূর্ণ এবং সামাজিক। ঘরের মাঝখানে সরু S-আকৃতির বারের পাশে সিলিং থেকে ঝুলন্ত দুটি বেজেলযুক্ত ড্রাগন ভাস্কর্যের নীচে বসুন; অথবা রাস্তার সামনের প্যাটিও সিটে বসে থাকুন... যেকোনো রাতে গে টোকিও বারহপিংবিভিন্ন পানশালায় ঘুরে মদ্যপান করা। শুরু করার জন্য ড্রাগন একটি মজার জায়গা।"  ২০১৬ সালে টাইম আউট টোকিও লিখেছিল, "নিচোমের প্রান্তে একটি বিশাল জায়গায় অবস্থিত, ড্রাগন ম্যানের নৃত্যমঞ্চ সপ্তাহান্তে লোকে লোকারণ্য হয়ে যায়। বন্ধুসুলভ ভিড়টি জাপানি এবং বিদেশী পুরুষ এবং মহিলাদের মিলনমেলা।" লুসি ডেম্যান দ্য কালচার ট্রিপের ২০১৮ সালের "টোকিওর আটটি সেরা এলজিবিটি-বান্ধব পানশালা"র তালিকায় ড্রাগন ম্যানকে অন্তর্ভুক্ত করে লিখেছিলেন, "আপনি যদি এই এলাকায় ঘুরাঘুরি করেন আর কোথায় যাবেন তা বুঝতে না পারেন, তাহলে সরাসরি ড্রাগন ম্যানে চলে যান। ঠকবেন না। এই অত্যন্ত জনপ্রিয় পানশালাটি সপ্তাহের প্রতি রাতে জাপানি এবং বিদেশি অতিথিদের বৈচিত্রময় মিশ্রণে পরিপূর্ণ থাকে। সঙ্গীত হল শীর্ষ ৪০টি পপ ব্যাঙ্গার এবং ইডিএমের একটি নির্লজ্জ মিশ্রণ। যদিও সপ্তাহান্তে জায়গাটি সবচেয়ে জমজমাট থাকে; তবুও এখানে সোমবার থেকে বৃহস্পতিবার সন্ধ্যা ৬টা থেকে রাত ৮টা পর্যন্ত একটি বেশ ছোটখাটো হ্যাপি আওয়ার ডিল চালু থাকে।"  ফোডর্স বলে, "টোকিওর সবচেয়ে ঝাঁচকচকে গে লাউঞ্জ, নিয়ন-আলোয় ঝলমলে স্থানটিকে নিউ ইয়র্ক বা প্যারিসের কোনো জায়গার মতোই মনে হবে।"   আরও দেখুন    টোকিওতে এলজিবিটি সংস্কৃতি টীকা   তথ্যসূত্র    বহিঃসংযোগ     বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:পানশালা বিষয়শ্রেণী:উভকামী পানশালা বিষয়শ্রেণী:গে পানশালা
মহিলা দাবা বিশ্বকাপ হল ফিদে পরিচালিত দ্বিবার্ষিক মহিলাদের আন্তর্জাতিক দাবা প্রতিযোগিতা।https://www.insidethegames.biz/articles/1139386/ukraine-chess-handshake  এটি বর্তমানে মহিলাদের ক্যান্ডিডেটস প্রতিযোগিতার বাছাইপর্ব হিসেবে কার্যকর।  ফরম্যাট ২০২৫ আসরটি ছিল ৭-রাউন্ডের নকআউট ইভেন্ট, যেখানে শীর্ষ ২১ জনকে সরাসরি দ্বিতীয় রাউন্ডে বাই দেওয়া হয়েছিল। দুটি সেমিফাইনালের পরাজিত দাবাড়ু তৃতীয় স্থানের জন্য একটি ম্যাচ খেলেছিলেন। শীর্ষ ৩ জন ফিনিশিং খেলোয়াড় ২০২৬ সালের মহিলা ক্যান্ডিডেট টুর্নামেন্টের জন্য যোগ্যতা অর্জন করেছিল।  ফলাফল  ঐ মরসুমে বিশ্বকাপ থেকে ক্যান্ডিডেটস প্রতিযোগিতায় উত্তীর্ণ    ঐ মরসুমে অন্য প্রতিযোগিতা থেকে ক্যান্ডিডেটস প্রতিযোগিতায় উত্তীর্ণ   বছর  তারিখ  আয়োজক  খেলোয়াড় সংখ্যা  উত্তীর্ণ  বিজয়ী  রানার্স-আপ  তৃতীয় স্থান  চতুর্থ স্থান  ২০২১  ১২ জুলাই – ৩ আগস্ট  সোচি, রাশিয়া  ১০৩  ৩  আলেকজান্দ্রা কোস্তেনিউক  আলেকজান্দ্রা গোরিয়াচকিনা  তান চোংয়ি  আনা মুজিচুক ২০২৩  ২৯ জুলাই – ২২ আগস্ট  বাকু, আজারবাইজান  ১০৩  ২  আলেকজান্দ্রা গোরিয়াচকিনা  নূরগিউল সালিমোভা  আনা মুজিচুক   তান চোংয়ি ২০২৫  ৫ – ২৯ জুলাই  বাতুমা, জর্জিয়া  ১০৭  ৩  দিব্যা দেশমুখ  কোনেরু হাম্পি  তান চোংয়ি  লেই তিংজিয়ে   তথ্যসূত্র  আরও দেখুন মহিলা দাবা গ্র্যান্ড সুইস প্রতিযোগিতা দাবা অলিম্পিয়াড  বিষয়শ্রেণী:২০২১-এ প্রতিষ্ঠিত বিষয়শ্রেণী:দাবা বিষয়শ্রেণী:২০২১-এ প্রতিষ্ঠিত পুনরাবৃত্ত ক্রীড়া ঘটনা বিষয়শ্রেণী:দাবা প্রতিযোগিতা
অল ইন্ডিয়া সেন্ট্রাল কাউন্সিল অব ট্রেড ইউনিয়নস (AICCTU) হলো ভারতের অন্যতম বৃহত্তম বামপন্থী শ্রমিক সংগঠন। এটি ভারতের কমিউনিস্ট পার্টি (মার্কসবাদী-লেনিনবাদী) লিবারেশন-এর শ্রমিক সংগঠন। কেন্দ্রীয় শ্রমিক মন্ত্রণালয়ের ২০০২ সালে প্রকাশিত মত অনুযায়ী, সারা ভারতে এই সংগঠনের ৬ লাখ ৩৯ হাজার সক্রিয় সদস্য রয়েছে যা ২০১৮ লাখে ৭৭ লাখ অতিক্রম করেছে।  অল ইন্ডিয়া সেন্ট্রাল কাউন্সিল অব ট্রেড ইউনিয়নস (AICCTU) বিশ্বব্যাপী বামপন্থী শ্রমিক সংগঠন সমন্বয় কমিটি (WFTU) -এর অন্তর্ভুক্ত একটি শ্রমিক সংগঠন।World Federation of Trade Unions. Indian Trade Union Delegation visits Venezuelan Embassy in New Delhi   বহিঃসংযোগ       তথ্যসূত্র   বিষয়শ্রেণী:ভারতের শ্রমিক সংঘ বিষয়শ্রেণী:বিশ্ব ট্রেড ইউনিয়ন ফেডারেশন
বিকাশ দেববর্মা ত্রিপুরার একজন ভারতীয় রাজনীতিবিদ। তিনি বর্তমানে উপজাতি কল্যাণ,  দ্বিতীয় সাহা মন্ত্রকের অধীনে ত্রিপুরা সরকারের তাঁত, হস্তশিল্প এবং রেশম চাষ এবং পরিসংখ্যান মন্ত্রী হিসেবে দায়িত্ব পালন করছেন।   রাজনৈতিক পেশা  তিনি ২০২৩ সালে ২,৬৩৮ ভোটের ব্যবধানে টিপরা মোথা পার্টির মহেন্দ্র দেববর্মাকে পরাজিত করে কৃষ্ণপুর বিধানসভা কেন্দ্র থেকে বিধায়ক হন। তিনি ত্রিপুরায় বিজেপির জনজাতি মোর্চার সভাপতিও ছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ত্রিপুরার রাজনীতিবিদ বিষয়শ্রেণী:ত্রিপুরার ভারতীয় জনতা পার্টির রাজনীতিবিদ বিষয়শ্রেণী:ভারতীয় জনতা পার্টি বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:জীবিত ব্যক্তি
পীতসাগর বলতে পূর্ব চীন সাগরের উত্তর অংশটিকে বোঝায়। এটি প্রশান্ত মহাসাগরের একটি প্রান্তিক সাগর। সাগরটি চীনের মূল ভূখণ্ড এবং কোরীয় উপদ্বীপের মাঝখানে অবস্থিত। গোবি মরুভূমির ধূলিঝড় থেকে উড়ে আসা বালুর কণাগুলি সাগরটির পানিকে হলুদ রঙে রাঙিয়ে তোলে বলে এর নাম দেওয়া হয়েছে পীত সাগর (অর্থাৎ হলুদ সাগর)।  পীত সাগরের সবচেয়ে ভেতরের দিকের উপসাগরটিকে পোহাই সাগর নামে ডাকা হয় (অতীত নাম পেচিলি বা চিলি উপসাগর)। চীনের শানতুং প্রদেশ ও এর রাজধানী চিনানের ভেতর দিয়ে প্রবাহিত পীত নদী এবং বেইজিং ও থিয়েনচিন শহরের মধ্যে দিয়ে প্রবাহিত হাই হো নদী এই উপসাগরে পড়েছে। এই নদীগুলি যে বালি ও পলিমাটি বহন করে নিয়ে আসে, সেগুলিও সাগরটির রঙ গঠনে ভূমিকা রেখেছে।  পীতসাগরের উত্তরের অংশটি কোরিয়া উপসাগর নামে পরিচিত। বিশ্বের যে চারটি সাগরকে সাধারণ রঙের নামে নামকরণ করা হয়েছে, তার মধ্যে পীতসাগর একটি। বাকি তিনটি হল কৃষ্ণ সাগর, লোহিত সাগর এবং শুভ্র সাগর।  ভূগোল ব্যাপ্তি আন্তর্জাতিক জললেখবিজ্ঞান সংস্থা পীতসাগরের সীমা নির্ধারণ করে (যা এটি "হোয়াং হাই" নামেও পরিচিত):  পীতসাগর জাপান সাগর থেকে বিভক্ত হচ্ছে হেনাম উপদ্বীপের দক্ষিণ প্রান্ত থেকে জিওলানামডো থেকে চেজু দ্বীপ সীমানা দ্বারা এবং পূর্ব চীন সাগর থেকে বিভক্ত হচ্ছে জেজু দ্বীপ এর পশ্চিম প্রান্ত থেকে ছাং চিয়াং নদী মোহনা পর্যন্ত সীমানা।  জলবায়ু এবং জলবিদ্যা thumb|left|২ মার্চ ২০০৮-এ পূর্ব এশিয়ায় একটি ধুলো ঝড়ের স্যাটেলাইট চিত্রSand storm over Yellow Sea, nasa.gov এই অঞ্চলে ঠান্ডা, শুষ্ক শীত রয়েছে এবং নভেম্বরের শেষ থেকে মার্চ পর্যন্ত শক্তিশালী উত্তর দিকে মৌসুমি বায়ু প্রবাহিত হয়।  আরও দেখুন  চীনের ভূগোল  দক্ষিণ কোরিয়ার ভূগোল  কোরিয়া প্রণালী  তথ্যসূত্র  বিষয়শ্রেণী:পীতসাগর বিষয়শ্রেণী:পূর্ব এশিয়ার ভূগোল বিষয়শ্রেণী:কোরিয়ার ভূগোল বিষয়শ্রেণী:এশিয়ার সাগর
মায়াবিনী (১৯৯২) একটি বাংলা রোমান্টিক রহস্য চলচ্চিত্র। কলকাতার টলিউড নির্মিত এই সিনেমার পরিচালক ছিলেন তুষার মজুমদার। সঙ্গীত পরিচালনা তন্ময় চট্টোপাধ্যায়। এই ছবিটি মঙ্গলদীপ পিকচার্স প্রাইভেট লিমিটেডের ব্যানারে নির্মিত হয়।   কাহিনী  প্রতাপগড়ের গভীর জঙ্গলে কাঠ কাটতে গিয়ে প্রায়ই কাঠুরেরা আক্রান্ত হতে থাকে একটি ভয়ানক রোমশ জন্তুর দ্বারা। পর পর তিনজনের মৃত্যুর পরে শ্রমিকেরা জঙ্গলে যেতে ভয় পায়। স্থানীয় রাজাবাহাদুর এস্টেটের নায়েবকে সঙ্গে নিয়ে পুলিশের সাহায্য চান। অপদার্থ দারোগা গদাধর হালদার সেখানে পুলিশ পাহারা বসান কিন্তু কিছু পরেই অজ্ঞাত মুখোশপরা আততায়ীর হাতে খুন হন রাজাবাহাদুর। রাজ পরিবারের কুমার বাহাদুরের বিবাহ মাধবীর সাথে ঠিক হয়েছিল আগে থেকেই। মাধবী যদিও অন্যের বাগদত্তা। মাধবী ও তার কাকা মৈনাক সিংহচৌধুরীকে আততায়ীরা ধরে নিয়ে বন্দী করে রাখে এবং হুবহু মাধবীর মতো দেখতে কলকাতার বার ড্যান্সার স্বাতীকে মাধবী সাজিয়ে রাজপরিবারে পাঠানো হয়। তাদের উদ্দেশ্য পরিবারের বিপুল ঐশ্বর্য গহনা ইত্যাদি হাতিয়ে নেওয়া। স্বাতী প্রথমে এই মিথ্যাচারে রাজী না হলেও অসুস্থ মায়ের চিকিৎসার কথা চিন্তা করে এই কাজ করতে বাধ্য হয়। স্বাতীর সাথে কাকা সেজে সঙ্গে যান বিপ্লব পাঁজা যিনি একজন জুয়াড়ী। তারা রাজপরিবারের অতিথি হয়ে থাকতে থাকতে জেনে যান কোন গুপ্ত কুঠুরীতে বহুমূল্য গহনা আছে। এদিকে বাড়ির ড্রাইভার পাঁচু সবার ওপর গোপনে নজর রাখে। কুমারের পিসী বিমলার তত্বাবধানে বিবাহের আয়োজন সম্পন্ন হয়। এরপরে একদিন সেই সমস্ত সম্পদ চুরি হয়ে যায়। তদন্ত করতে আসেন নতুন পুলিশ অফিসার রঞ্জিত চ্যাটার্জী যিনি ছিলেন মাধবীর প্রেমিক। এদিকে আসল চোরকে দেখে ফেলায় বাড়ির চাকর খুন হয়ে যায়। স্বাতী, মাধবী সেজে কুমারকে আর ঠকাতে রাজি হয়না। কিন্তু বিপ্লব তাকে বোঝান যে তাদের যারা নিয়োগ করেছে সেই কাজ সম্পন্ন না হলে বিপদ ঘটবে। আসল মাধবী ও তার কাকা মৈনাক আততায়ীদের আস্তানা থেকে কোনোরকমে পালিয়ে আসেন ও পুলিশকে সব খুলে বলেন। রঞ্জিত বুঝতে পারে স্বাতী মাধবী সেজে আছে। অজ্ঞাত মুখোশ পরা আততায়ী কে জংগলে পুলিশ তাড়া করে ধরলে আড়াল থেকে আসল খুনী মুখোশধারীকে খুন করে পালায়। কিন্তু ধরা পড়ে ড্রাইভার পাঁচুর হাতে। পাঁচু আসলে গোয়েন্দা দপ্তরের অফিসার নারায়ন ঘোষ। খুন ও চুরির তদন্ত করতে যাকে প্রতাপগড় রাজপরিবারে পাঠানো হয়েছিল।   অভিনয়   দেবশ্রী রায় - স্বাতী / মাধবী  তাপস পাল - কুমার বাহাদুর  উৎপল দত্ত - বিপ্লব পাঁজা  হারাধন বন্দ্যোপাধ্যায় - রাজাবাহাদুর  বিপ্লব চট্টোপাধ্যায় - ড্রাইভার পাঁচু  নির্মল কুমার - মাধবীর কাকা মৈনাক  চিন্ময় রায় - দারোগা গদাধর হালদার  অভিষেক চ্যাটার্জী - পুলিশ অফিসার রঞ্জিত  মীণাক্ষী গোস্বামী - বিমলা  নিমু ভৌমিক - রঘু রায়  বঙ্কিম ঘোষ   তথ্যসূত্র    বহিঃসংযোগ     বিষয়শ্রেণী:১৯৯২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র
জিন্নাহ মুহাম্মদ (উচ্চারিত/জেন্না) (জন্ম: ডেট্রয়েট, মিশিগান, জুলাই, ১৯৬৩), একজন আফ্রিকান আমেরিকান মুসলিম মহিলা, যাকে ২০০৬ সালে মিশিগানের একটি আদালত থেকে বের করে দেওয়া হয়েছিল, কারণ তিনি বিশাল ঘোমটা পরেছিলেন। বিচারক দাবি করেছিলেন যে তার সত্যতা যাচাই করার জন্য তার মুখ দেখার দরকার ছিল।   ২০০৯ সালে জিন্নাহ মুহাম্মদ মিশিগান সুপ্রিম কোর্টে যান এবং তার পর্দা নিয়ে বিচারক প্যানেলের সাথে কথা বলেন। ফলস্বরূপ আদালত রায় দিয়েছিল যে, বিচারকরা সাক্ষীদের পোশাক নিয়ন্ত্রণ করতে পারবেন।  তথ্যসূত্র  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:২০শ শতাব্দীর আফ্রিকান-মার্কিন নারী বিষয়শ্রেণী:২১শ শতাব্দীর আফ্রিকান-মার্কিন নারী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ২০:৪০, ২১ অক্টোবর ২০১৫ (ইউটিসি) আজিজুল হক ইসলামাবাদী   – (অপসারণের প্রস্তাবনা দেখুনলগ দেখুন) () এই ব্যক্তির ইসলামী স্কলার হিসাবে বিবেচ্য হওয়ার যোগ্যতা আছে কি-না তা নিয়ে আমার প্রশ্ন আছে। এটি ইতিপূর্বে অপসারিত নিবন্ধ। রাজনীতিবিদ হিসাবেও তিনি পরিচিত কেউ নন। -  Ashiq Shawon (আলাপ) ১৪:৩১, ২ অক্টোবর ২০১৫ (ইউটিসি)  আমার মতে ইসলামি স্কলার হওয়ার। যোগ্যতা নেই।$R (আলাপ)  ১৪:৩৬, ২ অক্টোবর ২০১৫ (ইউটিসি)  বাংলাদেশের বর্তমান প্রেক্ষাপটে হেফাজত ও তার উধ্র্বতন নেতাদের গুরুত্ব অবশ্যই আছে। নামহীন পন্ডিত (আলাপ) ১১:৩৩, ৯ অক্টোবর ২০১৫ (ইউটিসি) --মাসুম-আল-হাসান রকি (আলাপ) ১৬:৪৯, ১২ অক্টোবর ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সরগুজিয়া একটি ইন্দো-আর্য ভাষা যা পূর্ব হিন্দী ভাষাগোষ্ঠীর অন্তর্গত৷ এটি ভারতের ছত্তীসগঢ় রাজ্যের মূলত উত্তরভাগে ব্যবহৃত একটি ভাষা যার সাথে ছত্তীসগঢ়ী ভাষার অনেকটাই মিল রয়েছে৷ ভাষাভাষী সরগুজিয়া ভাষা প্রাথমিক ভাবে পূর্বতন সরগুজা জেলা তথা বর্তমান সরগুজা জেলা, সুরজপুর জেলা, বলরামপুরর কথ্য ভাষা৷ এছাড়াও পার্শ্ববর্তী করিয়া জেলার অধিকাংশ লোকের মাতৃভাষা সরগুজিয়া ভাষা এবং জশপুর ও গৌরেলা পেণ্ড্রা মারবাহী জেলাতে কিছুসংখ্যক মানুষের মাতৃৃভাষা এটি৷  সরগুজিয়া ভাষাভাষীর লোকদের অধিকাংশ সময়ই রাজ্যের সংখ্যাগরিষ্ঠদের ভাষা ছত্তীসগঢ়ীর সাথে এক করা হয়ে থাকে৷ তাছাড়াও যেমন বিভিন্ন অঞ্চলের স্থানীয় ভাষাগুলিকে হিন্দি ভাষাগোষ্ঠীর অন্তর্ভুক্ত করা হয় তেমনই এই সরগুজিয়া ভাষাও তার ব্যতিক্রম নয়৷ রাজনৈতিক ও কুটনৈতিক কারণে রাষ্ট্রীয় কাজে সরগুজিয়া ভাষাকে হিন্দি ভাষার উপভাষা বা একরকম প্রমিত হিন্দি হিসাবেই তুলে ধরা হয়৷  শ্রেণিবিন্যাস এই ভাষাটিকে কিছুদিন আগে অবধি ছত্তীসগঢ়ী ভাষার উপভাষা হিসাবে গণ্য করা হতো৷ প্রখ্যাত ভাষাবিদ জর্জ আব্রাহাম গ্রিয়রসন-এর মতামতই ছিলো একই রকম৷ আবার ভারত সরকারের ভাষাভিত্তিক জনগণনাতে এই ভাষাটিকে হিন্দি ভাষাগোষ্ঠীর অন্তর্গত ছত্তীসগঢ়ী ভাষার একটি উপভাষা হিসাবে গণ্য করা হয়৷ গবেষণাকৃৃত তথ্য অনুযায়ী ও এথনোলগের প্রকল্প অনুযায়ী সরগুজা ভাষার সাথে ছত্তীসগঢ়ী ভাষার ৭১-৭৬% ধ্বনিগত ও ভাষাগত মিল পাওয়া যায়৷ অতিসাম্প্রতিক কালে বিভিন্ন ভাষাগত ব্লগ ও অন্যান্য আন্তর্জাতিক ক্ষেত্রদ্বারা সরগুজা উপভাষাটিকে সরগুজা ভাষা হিসাবে গণ্য করা হয়, যদিও ভারত সরকার হিন্দির একক সংখ্যাগরিষ্ঠতা কায়েমের লক্ষে ভাষাটিকে হিন্দির উপভাষা হিসাবে দর্শায়৷ অঞ্চল সরগুজিয়া ভাষা প্রাথমিকভাবে উত্তর ছত্তীসগঢ়েই সীমাবদ্ধ৷ তাছাড়া এই ভাষার একটি বড় অংশ ২০১১ জনগণনাতে মুল হিন্দির অন্তর্ভুক্ত৷  ২০১১ অনুযায়ী জেলাভিত্তিক সরগুজিয়া ভাষাভাষী সংখ্যা নিম্নরূপ - ছত্তীসগঢ় - ১৭৩৭৭০৬ ১) সুরজাপুর জেলা - ৬৪১১৪৮(৮১.২৮%) ২) সরগুজা জেলা - ৫৪৬৪১৬(৬৫.০০%) ৩) করিয়া জেলা - ৩০৮৭২১(৪৬.৮৫%) ৪) বলরামপুর জেলা - ২৪০৪৮৫(৩২.৯২%)   তথ্যসূত্র   বিষয়শ্রেণী:ভারতের ভাষা বিষয়শ্রেণী:ছত্তীসগঢ়ের সংস্কৃতি বিষয়শ্রেণী:পূর্ব ইন্দো-আর্য ভাষা বিষয়শ্রেণী:ইন্দো-আর্য ভাষাসমূহ
থাম্ব|দক্ষিণ আন্দামান জেলা দক্ষিণ আন্দামান জেলা, ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের জেলাগুলির অন্যতম। জেলার সদরদপ্তর পোর্ট ব্লেয়ার, যা একই সাথে আন্দামান ও নিকোবর দ্বীপপুঞ্জেরও সদরদপ্তর।   ইতিহাস  দক্ষিণ আন্দামান জেলাটি আন্দামান নামক জেলাটিকে বিভক্ত করে বর্তমান উত্তর ও মধ্য আন্দামান জেলা ও দক্ষিণ আন্দামান জেলা দুটি গঠন করা হয়।  ভৌগোলিক তথ্য   আবহাওয়া  ভাষা দক্ষিণ আন্দামান জেলায় প্রচলিত ভাষাসমূহের পাইচিত্র তালিকা নিম্নরূপ -  শিক্ষা জনসংখ্যার উপাত্ত   তথ্যসূত্র   বিষয়শ্রেণী:আন্দামান ও নিকোবর দ্বীপপুঞ্জের জেলা বিষয়শ্রেণী:দক্ষিণ আন্দামান জেলা বিষয়শ্রেণী:২০০৬-এ ভারতে প্রতিষ্ঠিত
আরাকান লিবারেশন পার্টি (; ALP) মিয়ানমারের (বার্মা) একটি রাখাইন রাজনৈতিক দল। দলটির আরাকান লিবারেশন আর্মি (এএলএ) নামে একটি সশস্ত্র শাখা রয়েছে যার ৭০০-১,০০০ কর্মী রয়েছে। এএলএ মিয়ানমার সরকারের সাথে ৫ এপ্রিল ২০১২ তারিখে একটি যুদ্ধবিরতি চুক্তি স্বাক্ষর করে এবং ১৫ অক্টোবর ২০১৫-এ ন্যাশনওয়াইড সিজফায়ার এ্যাগ্রিমেন্ট (NCA) স্বাক্ষর করে।   ইতিহাস    ১৯৬৭-১৯৬৯  আরাকান লিবারেশন পার্টি কারেন ন্যাশনাল ইউনিয়নের (কেএনইউ) সহায়তায় এর সশস্ত্র শাখা আরাকান লিবারেশন আর্মির সাথে ১৯৬৭ সালের ৯ এপ্রিল প্রতিষ্ঠিত হয়। ২৬ নভেম্বর ১৯৬৮-এ, পার্টির কেন্দ্রীয় কমিটির সদস্য ‘খাই রে খাই’, অন্য নয়জন সহযোগী সহ রাখাইন রাজ্যের রাজধানী সিত্তওয়েতে বর্মী কর্তৃপক্ষের হাতে গ্রেফতার হন। ২০ ডিসেম্বর ১৯৬৮-এ পার্টির সাধারণ সম্পাদক খাইং সোয়ে নাইংকে রাখাইন রাজ্যের রাথেডাং টাউনশিপে বর্মী কর্তৃপক্ষ গ্রেপ্তার করে। এই গ্রেপ্তারের পর, আরও বেশ কয়েকজন এএলপি সদস্যকে বিভিন্ন অভিযোগে গ্রেপ্তার করা হয় এবং দলটি ভেঙে যায়। দলটি সরকারের বিরুদ্ধে তাদের কারাবন্দি সদস্যদের নির্যাতনের অভিযোগ করেছে।   ১৯৭১-১৯৭৭  ১৯৭১ থেকে ১৯৭২ সালের মধ্যে, এএলপির প্রাক্তন রাজনৈতিক বন্দীদের সাধারণ ক্ষমার মাধ্যমে মুক্তি দেওয়া হয়। প্রাক্তন এএলপি সদস্য খাইং মো লুন মুক্তি পাওয়ার সাথে সাথে, তিনি এএলপি এবং এএলএ পুনঃপ্রতিষ্ঠিত করার জন্য কেএনইউ নেতাদের সাথে দেখা করার জন্য কোমুরায় রওনা হন। ১৯৭৩ থেকে ১৯৭৪ সাল পর্যন্ত, কেএনইউর সাহায্যে এএলপি পুনঃপ্রতিষ্ঠিত হয়, এবং এএলএ দ্বারা ৩০০ জন যোদ্ধাকে নিয়োগ ও প্রশিক্ষণ দেওয়া হয়, খায়িং এএলপির সভাপতি এবং এএলএর কমান্ডার ইন চিফ ছিলেন।  ভারতীয় এবং বর্মী উভয় বাহিনীর বিরুদ্ধে খাইংয়ের একটি ব্যর্থ আক্রমণের পর পার্টির সদস্যরা ব্যাপকভাবে গ্রেপ্তার হয়। এরপর, এএলপি আবার তার কার্যক্রম বন্ধ করে দেয়।   ১৯৮০-বর্তমান  ১৯৮০ সালে, সমস্ত এএলপি এবং এএলএ বন্দীদের সাধারণ ক্ষমাতে মুক্তি দেওয়া হয়। ১৯৮১ সালে, এএলপি এবং এএলএ আবার প্রতিষ্ঠিত হয়, বর্তমানে খাই রে খাইয়ের নেতৃত্বে, এবং আবারও কেএনইউ দ্বারা সাহায্য প্রাপ্ত হয়। এএলপি বর্তমানে কেএনইউর সাথে ন্যাশনাল ডেমোক্রেটিক ফ্রন্ট (এনডিএফ), ডেমোক্রেটিক অ্যালায়েন্স অফ বার্মা (ডিএবি) এবং ন্যাশনাল কাউন্সিল অফ দ্য ইউনিয়ন অফ বার্মার (এনসিইউবি) সাথে জোটবদ্ধ।  এএলপি ১৫ অক্টোবর ২০১৫-এ সাতটি বিদ্রোহী গোষ্ঠীর সাথে দেশব্যাপী যুদ্ধবিরতি চুক্তি (এনসিএ) স্বাক্ষর করে।   আরও দেখুন    আরাকান ন্যাশনাল পার্টি  মিয়ানমারে অভ্যন্তরীণ দ্বন্দ্ব   তথ্যসূত্র    বহিঃসংযোগ      বিষয়শ্রেণী:মিয়ানমারের বিদ্রোহী গোষ্ঠী বিষয়শ্রেণী:রাখাইন রাজ্য বিষয়শ্রেণী:১৯৬৮-এ প্রতিষ্ঠিত রাজনৈতিক দল বিষয়শ্রেণী:মিয়ানমার ভিত্তিক আধা-সামরিক সংগঠন বিষয়শ্রেণী:এশিয়ার জাতীয়তাবাদী দল